钦定古今图书集成/明伦汇编/氏族典/第209卷 > 曹昌
## 钦定古今图书集成/明伦汇编/氏族典/第209卷 > 曹昌

按《广东通志》：“昌字德隆，其先寿州人。祖承宗，德庆千
户。父斌，好游，往来汴洛许汝间，久而不归。父去时，昌
甫三岁。及长，问其母，母告之故，昌遂辞母去，誓不见
父不还。昌旁求不得，困于涂，每夕稽首北辰，愿减筭
以见父。行至裕州，遇父友伦济，始知父已死矣。访获
殡所，朝夕号泣，负骸归葬，人称为曹孝子。”